|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási**  **és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 4867;  ounz@vojvodina.gov.rs | |
|  | Szám: 128-451-40/2022-01. | | Dátum: 2022. január 19. |

A Vajdaság autonóm tartományi általános és középiskolai oktatás-nevelésre és a diákjólétre vonatkozó programtevékenységek és projektek finanszírozására és társfinanszírozására szánt költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza és a Tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. – más rendelet, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése alapján, valamint a tartományi oktatási, jogalkotási, közigazgatási és nemzeti kisebbségi – nemzeti közösségi titkár 128-377/2020-1 számú 2020. december 8-i keltezésű határozata alapján, a tartományi titkárhelyettes

**PÁLYÁZATOT**

**ír ki**

**A VAJDASÁG AUTONÓM TARTOMÁNYI OKTATÁSI PROGRAMOK ÉS PROJEKTEK 2022. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) a 2022. pénzügyi tervvel összhangban **21.100.000,00 dinár** összeget különít el a Vajdaság autonóm tartományi oktatási programokra és projektekre, a következők szerint:

**A) A VAJDASÁG AUTONÓM TARTOMÁNYI ISKOLÁSKOR ELŐTTI OKTATÁSI PROGRAMOK ÉS PROJEKTEK 2022. ÉVI FINANSZÍROZÁSA ÉS TÁRSFINANSZÍROZÁSA**

Vajdaság Autonóm Tartomány 2022. évi költségvetésében a Vajdaság autonóm tartományi iskoláskor előtti nevelés és oktatás színvonalának emelését célzó programok és projektek 2022. évi finanszírozására és társfinanszírozására biztosított eszközök összege **700.000,00 dinár.**

Az eszközök rendeltetése a következő prioritások támogatása:

**1. A nevelő-oktató munka korszerűsítése**

1. a nevelő-oktató munka korszerűsítése a munka összes résztvevőjének innovativitása és kreativitása révén
2. a szakemberek szakmai továbbképzése (a térségek és helyi önkormányzatok fejlettségi szintjéről szóló egységes jegyzék alapján fejletlen és kifejezetten fejletlen helyi önkormányzatok számára).

**2. Az inkluzív nevelés-oktatás támogatása**

1. a fejlődési zavarokkal küszködő és fogyatékossággal élő és a társadalmilag érzékeny csoportokhoz tartozó gyermekek társadalmi bevonása és előrehaladása,
2. a kivételes képességű gyermekek támogatása, tehetséggondozás a gyermekek nevelési és oktatási szükségleteivel összhangban.

**3. A multikulturalizmus/interkulturalizmus és a nemzeti kisebbségek – nemzeti közösségek hagyományainak és anyanyelvének ápolása**

3a) feltételek megteremtése a különböző nemzeti kisebbségek – nemzeti közösségekhez tartozó gyermekek kölcsönös megismerkedésére és egymás történelmének, kultúrájának, hagyományainak megismerésére.

Az eszközök odaítélésére Vajdaság autonóm tartományi helyi önkormányzatok pályázhatnak a Szerb Köztársaság, az autonóm tartomány vagy a helyi önkormányzat által alapított Vajdaság autonóm tartományi iskoláskor előtti intézmények nevében.

**AZ ESZKÖZÖK ODAÍTÉLÉSÉNEK MÉRCÉI**

A Vajdaság autonóm tartományi iskoláskor előtti programok és projektek finanszírozására és társfinanszírozására szánt költségvetési eszközök odaítéléséről szóló szabályzat alapján, az eszközök odaítélésének mércéi a következők:

1. a program/projekt témájának való megfelelés,
2. a program/projekt hatása,
3. az előterjesztő kompetenciái és eddigi tapasztalata.

**A PÁLYÁZÁS MÓDJA**

A pályázati kérelmet írásban, a Titkárság honlapján közzétett egységes formanyomtatványon kell benyújtani. **Egy helyi önkormányzat legfeljebb két pályázati kérelmet nyújthat be, illetve legfeljebb két programra/projektre pályázhat.**

**A hiányos, a késve érkező, a megengedhetetlen (felhatalmazással nem rendelkező és a pályázók körébe nem tartozó alanyok által benyújtott), a pályázat tárgyához nem illeszkedő, a projekt megvalósulását szolgáló felszerelés beszerzésére és karbantartására vonatkozó kérelmeket, valamint azon pályázók kérelmeit, akik az előző időszakban az odaítélt eszközök felhasználását sem pénzügyi, sem tartalmi beszámolóval nem igazolták vagy nem határidőben nyújtották be, és azokat a programokat/projekteket, amelyek nagyobb részének teljesítése a tárgyévi költségvetési évben nem lehetséges, a Bizottság nem veszi figyelembe.**

**A Pályázattal kapcsolatos bővebb tájékoztatás a Titkárság 021/487 4819, 487 4157 telefonszámain kapható.**

**B) A VAJDASÁG AUTONÓM TARTOMÁNYI ÁLTALÁNOS- ÉS KÖZÉPFOKÚ OKTATÁSI PROGRAMOK ÉS PROJEKTEK 2022. ÉVI FINANSZÍROZÁSA ÉS TÁRSFINANSZÍROZÁSA**

Vajdaság Autonóm Tartomány 2022. évi költségvetésében a Vajdaság autonóm tartományi általános- és középfokú oktatás területén az oktatás és nevelés színvonalának emelését célzó programok és projektek 2022. évi finanszírozására és társfinanszírozására biztosított eszközök összege **14.200.000,00 dinár.**

**AZ ESZKÖZÖK FELOSZTÁSA**

**1. Az általános- és középfokú oktató-nevelő intézmények, valamint az oktatásban dolgozók szakmai fejlődésével foglalkozó regionális központok számára**

1. az általános iskolai oktatási programokra és projektekre – **5.135.000,00 dinár**
2. a középfokú oktatási programokra és projektekre – **6.500.000,00 dinár**

**2. Az egyesületek számára**

1. az általános iskolai szintű oktatási programokra és projektekre – **1.400.000,00 dinár**
2. a középiskolai szintű oktatási programokra és projektekre – **1.165.000,00 dinár**

A Szerb Köztársaság, az autonóm tartomány vagy a helyi önkormányzat által alapított Vajdaság autonóm tartományi székhelyű általános- és középfokú oktatási intézmények és az oktatásban dolgozók szakmai fejlődésével foglalkozó Vajdaság autonóm tartományi székhelyű regionális központok pályázhatnak, valamint azok a Vajdaság autonóm tartományi székhelyű egyesületek, amelyek alapszabályában társulásuk egyik céljaként oktatási tevékenységeket irányoztak elő.

Az ezen Pályázat útján nyújtott pénzügyi támogatás népszerűsíti és védi Az oktatási és nevelési rendszer alapjairól szóló törvény (Az SZK Hivatalos Közlönye, 88/2017., 27/2018. – más törvények, 10/2019., 6/2020. és 129/2021. szám) 6., 7., 8. és 9. szakaszának rendelkezései alapján meghatározott közérdeket.

Az eszközök rendeltetése a következő prioritások támogatása:

**1. Az oktató-nevelő munka korszerűsítése**

1. a tanítási folyamat korszerűsítése az összes részvevő innovativitása és kreativitása révén,
2. a tanügyi dolgozók szakmai továbbképzése,
3. az oktatásnak a médiában való népszerűsítése a jó gyakorlat példáinak és korszerű irányzatainak kiemelésével,
4. az okostáblák oktatási-nevelési munkában történő használatával kapcsolatos képzések, illetve azon programok, amelyek megvalósításához okostáblák szükségesek.

**2. Az oktatás összehangolása a munkaerőpiaci szükségletekkel**

2a) a vállalkozói szellem fellendítése, a gyakorlati és az életben alkalmazott készségek fejlesztése, a pályaválasztás és karrierirányítás, a szakmai gyakorlat színvonalának emelése.

**3. A multikulturalizmus/interkulturalizmus és a nemzeti kisebbségek – nemzeti közösségek hagyományainak és anyanyelvének ápolása**

3a) feltételek megteremtése, hogy a különböző nemzeti kisebbségi – nemzeti közösségi tanulók jobban megismerjék egymást, bővebb történelmi, kulturális és az együttélésre vonatkozó egyéb fontos ismereteket szerezzenek egymásról, a nemzetek közötti bizalom erősítése.

**4. Az inkluzív oktatás támogatása és a formális oktatás korai elhagyásának megelőzése**

1. a tanulók társadalmi bevonása és előrehaladása (a fejlődési zavarokkal, sajátos tanulási nehézségekkel küszködő és a társadalmilag érzékeny csoportokhoz tartozó tanulók), valamint a formális oktatás korai elhagyásának megelőzése,
2. a kivételes képességű tanulók támogatása, tehetséggondozás a tanulók oktatási és nevelési szükségleteivel összhangban (a munkamódszerek és feltételek testreszabása, az oktatási tartalmak gazdagítása és bővítése, a tanulók olyan versenyeken való részvétele révén, amelyek nem a Tanügyi, Tudományügyi és a Technológiai Fejlesztési Minisztérium szervezésében zajlanak (régióközi, nemzetközi).

**5. A szabadidős tevékenységek ösztönzése**

5a) a tanulók szabadidős és szünidei tevékenységének megszervezése és szakszerű irányítása, edukációs táborok, diáktalálkozók, szakkörök, sport, tudományos-műszaki, művelődési és egyéb tartalmak révén.

**AZ ESZKÖZÖK FELOSZTÁSÁNAK MÉRCÉI**

Az odaítélendő eszközök összegének meghatározása az alábbi mércék alapján történik:

* 1. a program/projekt témájának való megfelelés,
  2. a program/projekt hatása,
  3. a pályázó kompetenciái és eddigi tapasztalata.

**A PÁLYÁZÁS MÓDJA**

A pályázati kérelmet írásban, a Titkárság weboldalán közzétett egységes formanyomtatványon kell benyújtani. **Egy jogi személy legfeljebb két pályázati kérelmet nyújthat be.** A pályázó a pályázati kérelemhez mellékeli:

1. az egyesületek bejegyzését végző hivatal határozatának fénymásolatát a bejegyzésről,
2. az adóazonosító számra vonatkozó bizonylat fénymásolatát,
3. az egyesület alapszabályának vagy alapító okmányának (amely megállapítja, hogy az egyesület céljai a pályázat tárgyát képező területen valósulnak meg) az illetékes szerv által hitelesített fénymásolata.

**A hiányos, a késve érkező, a megengedhetetlen (felhatalmazással nem rendelkező és a pályázók körébe nem tartozó alanyok által benyújtott), a pályázat tárgyához nem illeszkedő, a projekt megvalósulását szolgáló felszerelés beszerzésére és karbantartására vonatkozó kérelmeket, valamint azon pályázók kérelmeit, akik az előző időszakban az odaítélt eszközök felhasználását sem pénzügyi, sem tartalmi beszámolóval nem igazolták vagy nem határidőben nyújtották be, és azokat a programokat/projekteket, amelyek nagyobb részének teljesítése a tárgyévi költségvetési évben nem lehetséges, a Bizottság nem veszi figyelembe.**

**A Pályázattal kapcsolatos bővebb tájékoztatás a Titkárság 021/487-4867, 021/487-4157 telefonszámain kapható.**

**C) VAJDASÁG AUTONÓM TARTOMÁNYI DIÁKJÓLÉTI SZÍNVONAL JAVÍTÁSÁT CÉLZÓ PROGRAMTEVÉKENYSÉGEK ÉS PROJEKTEK 2022. ÉVI FINANSZÍROZÁSA ÉS TÁRSFINANSZÍROZÁSA**

A Vajdaság autonóm tartományi diákjóléti színvonal javítását célzó programtevékenységek és projektek 2022. évi finanszírozására és társfinanszírozására a Vajdaság Autonóm Tartomány 2022. évi költségvetéséről szóló tartományi képviselőházi rendeletben biztosított eszközök összege **1.000.000,00 dinár.**

A Szerb Köztársaság, illetve a Vajdaság AT által alapított Vajdaság autonóm tartományi diákjóléti intézmények - középiskolai kollégiumok, iskolákkal működő kollégiumok, speciális iskolákkal működő kollégiumok, diákközpontok, diáküdülők és diák művelődési központok pályázhatnak.

A fenti összeg rendeltetése:

1. a Vajdaság autonóm tartományi kollégiumok találkozójának megszervezése,
2. oktatási és nevelési, művelődési, művészeti és sport programok és projektek megvalósítása,
3. különféle rendezvények szervezése,
4. a HACCP és ISO szabványok bevezetése és megtartása a diákjóléti intézményekben,
5. a diákjólét színvonalának emelését célzó egyéb programtevékenységek és projektek megvalósítása.

**AZ ESZKÖZÖK ODAÍTÉLÉSÉNEK MÉRCÉI**

Az eszközök felosztása az alábbi mércék szerint történik:

1. a programtevékenység, illetve a projekt jelentősége a Vajdaság autonóm tartományi diákjólét fejlesztése tekintetében,
2. a programtevékenységgel, illetve projekttel felölelt részvevők száma,
3. a diákjóléti intézmény székhelye szerinti helyi önkormányzat fejlettségi szintje,
4. a programtevékenység, illetve a projekt finanszírozása más forrásokból,
5. a Vajdaság AT költségvetéséből az előző években odaítélt eszközök sikeres teljesítése a költségvetési eszközök rendeltetésszerű és jogszerű felhasználásáról szóló beszámolóval és bizonyítékokkal alátámasztva,
6. a programtevékenység és a projekt nagyobb részben megvalósítható a tárgyévi költségvetési évben.

**A PÁLYÁZÁS MÓDJA**

A pályázati kérelmet írásban a Titkárság weboldalán közzétett egységes formanyomtatványon kell benyújtani. **Egy intézmény csak egy pályázati kérelmet nyújthat be.**

A hiányos és késve érkező pályázati kérelmeket a Titkárság nem veszi figyelembe.

**A pályázattal kapcsolatos bővebb tájékoztatás a 021/487-4602 és 021/487-4884 telefonszámon kapható.**

**D) A VAJDASÁG AUTONÓM TARTOMÁNYI ÁLTALÁNOS- ÉS KÖZÉPISKOLÁS TANULÓK NYELVI KOMPETENCIÁINAK FEJLESZTÉSÉRE VONATKOZÓ PROGRAMOK ÉS PROJEKTEK 2022. ÉVI FINANSZÍROZÁSA ÉS TÁRSFINANSZÍROZÁSA**

Vajdaság Autonóm Tartomány 2022. évi költségvetésében a Vajdaság autonóm tartományi általános- és középiskolás tanulók nyelvi kompetenciáinak fejlesztésére vonatkozó programok és projektek 2022. évi finanszírozására és társfinanszírozására biztosított összeg **700.000,00 dinár,** éspedig: **600.000,00 dinár** a Vajdaság autonóm tartományi általános iskolai oktatás-nevelés keretében, **100.000,00 dinár** pedig középfokú oktatás - nevelés keretében.

A pályázatra a Szerb Köztársaság, az autonóm tartomány és a helyi önkormányzat által alapított Vajdasági autonóm tartományi általános és középfokú oktatási-nevelési intézmények jelentkezhetnek, az általános- és középiskolák anyanyelven tanuló diákjai számára szervezett körzeti és körzetközi (magyar, román, szlovák, ruszin és horvát) nyelvismereti és nyelvkultúra versenyek házigazdái.

Az eszközök odaítélése a Vajdaság autonóm tartományi általános- és középiskolás tanulók nyelvi kompetenciáinak fejlesztésére vonatkozó programok és projektek finanszírozására és társfinanszírozására történik, főként:

- az általános és középiskolában anyanyelvükön tanulók nyelvismeretéről és nyelvi kultúrájáról (magyar, román, szlovák, ruszin és horvát nyelven) szervezendő körzeti és körzetközi versenyek megszervezésére, az Oktatási, Tudományügyi és Technológiai Fejlesztési Minisztérium versenynaptárával és az általános és középiskolai tanulók találkozóival összhangban.

**AZ ESZKÖZÖK ODAÍTÉLÉSÉNEK MÉRCÉI**

Az eszközök odaítélése az alábbi mércék szerint történik:

* a projekt témájának való megfelelés,
* a javasolt projekt hatása,
* a pályázó kompetenciái és eddigi tapasztalatai.

**A PÁLYÁZÁS MÓDJA**

A pályázati kérelmet írásban, a Titkárság weboldalán közzétett egységes formanyomtatványon kell benyújtani. **Egy jogi személy egy pályázati kérelmet nyújthat be.**

**A hiányos, a késve érkező, a megengedhetetlen (felhatalmazással nem rendelkező és a pályázók körébe nem tartozó alanyok által benyújtott), a pályázat tárgyához nem illeszkedő, a projekt megvalósulását szolgáló felszerelés beszerzésére és karbantartására vonatkozó kérelmeket, valamint azon pályázók kérelmeit, akik az előző időszakban az odaítélt eszközök felhasználását sem pénzügyi, sem tartalmi beszámolóval nem igazolták vagy nem határidőben nyújtották be, és azokat a programokat/projekteket, amelyek nagyobb részének teljesítése a tárgyévi költségvetési évben nem lehetséges, a Bizottság nem veszi figyelembe.**

**A Pályázattal kapcsolatos bővebb tájékoztatás a 021/487-4867, 021/487-4157 telefonszámokon kapható.**

**E) A VAJDASÁG AUTONÓM TARTOMÁNYI ALAPFOKÚ FORMÁLIS FELNŐTTOKTATÁSI TEVÉKENYSÉG SZERVEZÉSÉRE ÁLLAMILAG ELISMERT STÁTUSSZAL RENDELKEZŐ ÁLTALÁNOS ISKOLÁK SZÁMÁRA FELSZERELÉS BESZERZÉSÉNEK 2022. ÉVI FINANSZÍROZÁSA ÉS TÁRSFINANSZÍROZÁSA**

A Vajdaság Autonóm Tartomány 2022. évi költségvetéséről szóló tartományi képviselőházi rendelet által biztosított eszközök összege a Vajdaság Autonóm Tartományban alapfokú formális felnőttoktatási tevékenység szervezésére államilag elismert státusszal rendelkező általános iskolák számára felszerelés beszerzésének 2022. évi finanszírozására és társfinanszírozására **1**.**000.000,00 dinár.**

Az eszközök odaítélésére a Szerb Köztársaság, Vajdaság AT, illetve a helyi önkormányzatok által alapított, Vajdaság autonóm tartományi alapfokú formális felnőttoktatási tevékenység szervezésére államilag elismert státusszal rendelkező, vagy a Titkárság által kiadott, az alapfokú formális felnőttoktatási tevékenység végzéséhez támasztott feltételek teljesítéséről szóló határozatával rendelkező általános iskolák jogosulnak.

A pályázó, a felszerelés beszerzése során köteles a Közbeszerzésről szóló törvény (Az SZK Hivatalos Közlönye, 91/2019. szám) rendelkezései szerint eljárni.

**AZ ESZKÖZÖK ODAÍTÉLÉSÉNEK MÉRCÉI**

Az eszközök odaítélése az alábbi mércék szerint történik:

1. az oktatás színvonalának javítása és korszerűsítése érdekében tervezett felszerelésbe való beruházás jelentősége,
2. a felszerelés iránti igény mértéke az oktatás megszervezése szempontjából,
3. a hallgatók száma az iskolában – a végfelhasználók létszáma,
4. az oktatási intézmény székhelye szerinti helyi önkormányzat fejlettségi szintje,
5. a felszerelés beszerzését finanszírozó más finanszírozási források megléte,
6. a felszerelés beszerzése főként a tárgyévi költségvetésben valósul meg.

**A PÁLYÁZÁS MÓDJA**

A pályázatot írásban, a Titkárság weboldaláról letölthető egységesített formanyomtatványon kell benyújtani. **Egy intézmény csak egy pályázati formanyomtatványt nyújthat be.** A pályázati kérelemhez kötelezően mellékelni kell a független árajánlatot – előszámla a felszerelés beszerzésére (a beszerzés költségének kalkulálása).

A hiányos és késedelmes pályázatokat a Titkárság nem veszi figyelembe.

**A pályázattal kapcsolatos további tájékoztatás a 021/487-4035 és 021/487-4241 telefonszámokon** **kapható.**

**F) VAJDASÁG AUTONÓM TARTOMÁNYI KÉT TANÍTÁSI NYELVEN OKTATÓ ÁLTALÁNOS– ÉS KÖZÉPISKOLÁK 2022. ÉVI FINANSZÍROZÁSA ÉS TÁRSFINANSZÍROZÁSA**

A Vajdaság Autonóm Tartomány 2022. évi költségvetéséről szóló tartományi képviselőházi rendelet által biztosított eszközök összege a Vajdaság autonóm tartományi két tanítási nyelven oktató általános- és középiskolák 2022. évi finanszírozására és társfinanszírozására **3.500.000,00 dinár**, az alábbiak szerint:

1. **általános iskolai oktatás**
2. **programköltségek** a kétnyelvű tanítás megvalósításának érdekében (a két tanítási nyelvű oktatást megvalósító oktatók finanszírozása, oktatási anyag költségei, a foglalkoztatottak szakmai továbbképzésének költségei – a pedagógusok hazai és külföldi képzése, szakirodalom és didaktikai anyag beszerzése, valamint a két tanítási nyelvű oktatás megvalósításának egyéb költségeire **783.000,00 dinár**,
3. **felszerelés beszerzése** a kétnyelvű tanítás megvalósításának érdekében – **890.000,00 dinár.**
4. **középfokú oktatás**
5. **programköltségek** a kétnyelvű tanítás megvalósításának érdekében (a két tanítási nyelvű oktatást megvalósító oktatók finanszírozása, oktatási anyag költségei, a foglalkoztatottak szakmai továbbképzésének költségei – a pedagógusok hazai és külföldi képzése, szakirodalom és didaktikai anyag beszerzése, a Cambridge Központ tanúsítványához szükséges éves tagsági díjak és az IB – nemzetközi érettségihez szükséges tagsági díjak költségei, valamint a két tanítási nyelvű oktatás megvalósításának egyéb költségeire **1.500.000,00 dinár**,
6. **felszerelés beszerzése** a két tannyelvű oktatás megvalósításának érdekében – **327.000,00 dinár.**

A pályázó, a felszerelés beszerzése során köteles a Közbeszerzésről szóló törvény (Az SZK Hivatalos Közlönye, 91/2019. szám) rendelkezései szerint eljárni.

Az eszközök odaítélésére azok az általános- és középfokú oktatási intézmények jogosultak, amelyek rendelkeznek a 2021/2022-es tanévre vonatkozóan, az Oktatási, Tudományügyi és Technológia-fejlesztési Minisztérium (a továbbiakban: Minisztérium) két tanítási nyelvű oktatásra feljogosító jóváhagyásával.

**AZ ESZKÖZÖK ODAÍTÉLÉSÉNEK MÉRCÉI:**

A két tanítási nyelvű oktatás megvalósításának programköltségeire odaítélendő eszközök összegének meghatározása az alábbi mércék szerint történik:

* a két tanítási nyelvű oktatás megvalósításában résztvevő tanárok száma,
* a két tanítási nyelvű oktatásban résztvevő tanulók száma,
* indokoltság a két tanítási nyelvű oktatás további fejlesztése szempontjából.

A két tanítási nyelvű oktatás megvalósításához szükséges felszerelés beszerzésére odaítélendő eszközök összegének meghatározása az alábbi mércék szerint történik:

* a két tanítási nyelvű tagozatok száma,
* a két tanítási nyelven oktatott tantárgyak száma.

**A PÁLYÁZÁS MÓDJA**

A pályázatot írásban, a Titkárság weboldaláról letölthető egységesített formanyomtatványon kell benyújtani. A pályázati kérelemhez kötelezően mellékelni kell:

1. a Minisztérium jóváhagyását igazoló dokumentum fénymásolatát, valamint

2. független árajánlatot – előszámla a felszerelés beszerzésére (a beszerzés költségének kalkulálása).

A hiányos és késedelmes pályázatokat a Titkárság nem veszi figyelembe.

**A pályázattal kapcsolatos további tájékoztatás a 021/487-4609, 021/487-4157 telefonszámokon kapható.**

**AZ ÖSSZES PROGRAMRA ÉS PROJEKTRE VONATKOZÓ KÖZÖS FELTÉTELEK**

Az eszközöknek az igénybe vevők számára való odaítéléséről - a beérkezett kérelmeket megvitató pályázati bizottság javaslatára - az oktatásban illetékes tartományi titkár dönt. A bizottság fenntartja a jogát, hogy a pályázótól, szükség szerint, hiánypótlást vagy további információkat kérjen, illetve az eszközök odaítélésével kapcsolatban a szükséges feltételek teljesítését kérje.

Ha a pályázati kérelmet felhatalmazással rendelkező személy írja alá, mellékelni kell az aláírásra feljogosító felhatalmazást is. A pályázati eredmények a Titkárság weboldalán kerülnek közzétételre.

**A jelentkezési határidő 2022. február 11-e.**

A kérelmeket személyesen a tartományi közigazgatási szervek iktatójában Újvidéken (a Tartományi Kormány épületének földszintjén) kell benyújtani, vagy postán kell elküldeni a következő címre: *Pokrajinski sekretarijat za obrazovanje, propise, upravu i nacionalne manjine – nacionalne zajednice – Bulevar Mihajla Pupina 16., 21000 Novi Sad,* a pályázat/program és projektum elnevezésének feltüntetésével.

A formanyomtatvány a Titkárság [www.puma.vojvodina.gov.rs](http://www.puma.vojvodina.gov.rs) hivatalos weboldaláról **2022. január 19-től** letölthető.

A TARTOMÁNYI TITKÁR MEGBÍZÁSÁBÓL

                         Milan Kovačević,

titkárhelyettes